**Niko Snellman** (s. 12. maaliskuuta 1988 Tampere) on suomalainen uransa lopettanut jääkiekkoilija. Hän pelasi SM-liigassa 11 runkosarja- ja yhden playoff-ottelun Tampereen Ilveksessä. Jäähyminuutteja kertyi 49. Snellmania luonnehdittiin puhdaspiirteiseksi voimahyökkääjäksi, joka oli isokokoinen ja vahva ja taklasi aktiivisesti. Snellman teloi Jokereiden Simo Mälkiän ottelussa 18.2.2010. Mälkiä joutui lopulta lopettamaan uransa välikohtauksen vuoksi. Kiekollista taitoa Snellmanilla ei ollut tähtiluokkaan asti, mutta riittävästi SM-liigatasolle.

Ura
---

Snellman on Tampereen Ilveksen kasvatti. Hän voitti joukkueessa Suomenmestaruuden B-nuorissa vuonna 2006 ja C-nuorissa vuonna 2004. Nashville Predators varasi Snellmanin neljännellä kierroksella 105. pelaajana NHL:n varaustilaisuudessa 2006. Samana kesänä myös WHL-joukkue Regina Pats varasi hänet 41. pelaajana CHL:n varaustilaisuudessa.

Kesällä 2006 Snellman harjoitteli Ilveksen SM-liigaringissä ja siirtyi kaudeksi 2006–07 Regina Patsiin. Yhden siellä vietetyn vuoden jälkeen hän palasi Suomeen suorittamaan asepalvelustaan ja siirtyi takaisin Ilvekseen kaksivuotisella sopimuksella kaudeksi 2007–2008. Snellman kuitenkin pelasi koko runkosarjan Ilveksen A-nuorissa ja oli 137 minuutillaan koko A-nuorten SM-liigan jäähypörssin toinen SaiPan Kimmo Vesterisen jälkeen. Hän teki SM-liigadebyyttinsä pudotuspeleissä 18. maaliskuuta 2008 puolivälieräottelussa Kärppiä vastaan ja antoi ottelussa syötön Ville Korhosen 2–0-maaliin.

Snellmanin kauden 2008–2009 pilasi paha loukkaantuminen. Hän ei pelannut otteluakaan SM-liigassa, mutta miesten pelit tulivat tutuksi 11 runkosarja - ja kahden playoff-ottelun verran Mestis-joukkue Lempäälän Kisasta. Snellman pelasi kauden aikana myös viisi runkosarjaottelua Ilveksen A-nuorissa. Huhtikuussa 2009 hän teki Ilveksen liigajoukkueen kanssa vuoden mittaisen jatkosopimuksen. Kaudella 2009–2010 Snellman pelasi ensimmäiset SM-liigan runkosarjaottelunsa tehden 11 ottelussa yhden syöttöpisteen. Hän keräsi myös niihin nähden runsaat 49 jäähyminuuttia. Suurimman osan kaudestaan Snellman pelasi kuitenkin lainalla LeKissä tehden 17 runkosarjaottelussa tehot 3+4=7.

Jäätyään vapaaksi agentiksi kevään 2010 jälkeen Snellman löysi uuden osoitteen vasta marraskuussa siirryttyään Mestiksen nousijajoukkue Kiekko-Laserin vahvuuteen. Hänen kautensa jäi kuitenkin vain viiden ottelun mittaiseksi polvivamman vuoksi. Kaudeksi 2011–2012 Snellman siirtyi yksivuotisella sopimuksella Jokipoikiin.

Muuta
-----

Myös Snellmanin isoveljet Ville ja Mika ovat pelanneet jääkiekkoa, Ville SM-liigassa asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Ilves | A-SM | 23 | 4 | 4 | 8 | 74 | 3 | 0 | 0 | 0 | 4 |
| 2006–2007 | Regina Pats | WHL | 32 | 5 | 5 | 10 | 65 | – | – | – | – | – |
| 2007–2008 | Ilves | A-SM | 31 | 5 | 11 | 16 | 137 | 1 | 0 | 0 | 0 | 0 |
|  | Ilves | SM-liiga | – | – | – | – | – | 1 | 0 | 1 | 1 | 0 |
| 2008–2009 | LeKi | Mestis | 11 | 1 | 0 | 1 | 27 | 2 | 0 | 0 | 0 | 4 |
|  | Ilves | A-SM | 5 | 0 | 0 | 0 | 8 | – | – | – | – | – |
| 2009–2010 | LeKi | Mestis | 17 | 3 | 4 | 7 | 69 | – | – | – | – | – |
|  | Ilves | A-SM | 1 | 0 | 1 | 1 | 0 | – | – | – | – | – |
|  | Ilves | SM-liiga | 11 | 0 | 1 | 1 | 49 | – | – | – | – | – |
| 2010–2011 | Kiekko-Laser | Mestis | 5 | 0 | 0 | 0 | 6 | – | – | – | – | – |
| 2011–2012 | Jokipojat | Mestis | 15 | 1 | 2 | 3 | 37 | – | – | – | – | – |
| 2 kautta | yhteensä | SM-liiga | 11 | 0 | 1 | 1 | 49 | 1 | 0 | 1 | 1 | 0 |

Lähteet
-------

* Niko Snellman The Internet Hockey Databasessa (englanniksi)
* Niko Snellman Eurohockey-sivustolla (englanniksi)
* Niko Snellman *Elite Prospects*. Everysport Media Group AB.  (englanniksi)
* Niko Snellman Jatkoaika.comissa (Internet Archive)

### Viitteet

1. ↑  Niko Snellman teloi Simo Mälkiän *Ilta-Sanomat*. Viitattu 20.2.2012.
2. ↑  21 Niko Snellman *Ilves.com*.  Arkistoitu 25.5.2008. Viitattu 18.7.2008.
3. ↑  21 Niko Snellman *Jatkoaika.com*.  6.9.2007. Viitattu 18.7.2008.
4. 1 2 3 4  Elite Prospects
5. ↑  Kuusi suomalaispelaajaa varattiin CHL:ään  29.6.2006. Jatkoaika.com. Viitattu 30.8.2011.
6. 1 2  Saija Pöntinen: Kiekkoperheen nuorimmaisen matka kovatasoiseen junnusarjaan  26.7.2006. Jatkoaika.com. Viitattu 30.8.2011.
7. 1 2  Niko Snellman palaa Ilvekseen  16.4.2007. Jatkoaika.com. Viitattu 30.8.2011.
8. ↑  Tilastot – SM-liiga  18.3.2007. SM-liiga. Viitattu 30.8.2011. [vanhentunut linkki]
9. ↑  Ilves sopimukseen kuuden pelaajan kanssa  17.4.2009. Jatkoaika.com. Viitattu 30.8.2011.
10. ↑  K-Laser vahvistuu Niko Snellmanilla  19.11.2010. Jatkoaika.com. Viitattu 30.8.2011.
11. ↑  Snellman rypistämään laitoja Joensuuhun  2.8.2011. Jatkoaika.com. Viitattu 30.8.2011.
12. ↑  Niko Snellman Jokipoikien hyökkäykseen  2.8.2011. Mestis.  Arkistoitu 14.8.2011. Viitattu 30.8.2011.